CELEX: 62012CA0210
Language: et
Date: 2013-10-17 00:00:00
Title: Kohtuasi C-210/12: Euroopa Kohtu (kaheksas koda) 17. oktoobri 2013 . aasta otsus (Bundespatentgericht’i eelotsusetaotlus — Saksamaa) — Sumitomo Chemical Co. Ltd versus Deutsches Patent — und Markenamt (Patendiõigus — Taimekaitsevahendid — Täiendava kaitse tunnistus — Määrus (EÜ) nr 1610/96 — Direktiiv 91/414/EMÜ — Selle direktiivi artikli 8 lõike 4 alusel erandlikel asjaoludel antud müügiluba)

14.12.2013   
            
            
               ET
            
            
               Euroopa Liidu Teataja
            
            
               C 367/13
            
         Euroopa Kohtu (kaheksas koda) 17. oktoobri 2013. aasta otsus (Bundespatentgericht’i eelotsusetaotlus — Saksamaa) — Sumitomo Chemical Co. Ltd versus Deutsches Patent — und Markenamt
   (Kohtuasi C-210/12) (1)
   
   (Patendiõigus - Taimekaitsevahendid - Täiendava kaitse tunnistus - Määrus (EÜ) nr 1610/96 - Direktiiv 91/414/EMÜ - Selle direktiivi artikli 8 lõike 4 alusel erandlikel asjaoludel antud müügiluba)
   2013/C 367/21
   Kohtumenetluse keel: saksa
   
      Eelotsusetaotluse esitanud kohus
   
   Bundespatentgericht
   
      Põhikohtuasja pooled
   
   
      Kaebuse esitaja: Sumitomo Chemical Co. Ltd
   
      Vastustaja: Deutsches Patent- und Markenamt
   
      Ese
   
   Eelotsusetaotlus — Bundespatentgericht — Euroopa Parlamendi ja nõukogu 23. juuli 1996. aasta määruse (EÜ) nr 1610/96 taimekaitsevahendite täiendava kaitsesertifikaadi kasutuselevõtu kohta (EÜT L 198, lk 30; ELT eriväljaanne 3/19, lk 335) artikli 3 lõike 1 punkti b ja artikli 7 lõike 1 tõlgendamine — Täiendava kaitse tunnistuse saamise tingimused — Võimalus, et see tunnistus antakse välja direktiivi 91/414/EMÜ artikli 8 lõike 4 kohaselt antud müügiloa alusel — Toimeaine klotianidiin
   
      Resolutsioon
   
   
               1.
            
            
               Euroopa Parlamendi ja nõukogu 23. juuli 1996. aasta määruse (EÜ) nr 1610/96 (taimekaitsevahendite täiendava kaitsesertifikaadi kasutuselevõtu kohta) artikli 3 lõike 1 punkti b tuleb tõlgendada nii, et sellega on vastuolus täiendava kaitse tunnistuse andmine taimekaitsevahendile, millele on nõukogu 15. juuli 1991. aasta direktiivi 91/414/EMÜ (taimekaitsevahendite turuleviimise kohta, mida on muudetud komisjoni 21. septembri 2005. aasta direktiiviga 2005/58/EÜ) artikli 8 lõike 4 alusel väljastatud erandlikel asjaoludel antud müügiluba.
            
         
               2.
            
            
               Määruse nr 1610/96 artikli 3 lõike 1 punkti b ja artikli 7 lõiget 1 tuleb tõlgendada nii, et nendega on vastuolus, kui täiendava kaitse tunnistuse taotlus esitatakse enne seda päeva, mil taimekaitsevahend sai selle määruse artikli 3 lõike 1 punktis b nimetatud müügiloa.
            
         
      (1)  ELT C 209, 14.7.2012.